CELEX: 32017D0681
Language: bg
Date: 2017-03-29 00:00:00
Title: Решение (ОВППС) 2017/681 на Комитета по политика и сигурност от 29 март 2017 година за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) и за отмяна на Решение (ОВППС) 2016/1079 (EUNAVFOR MED/1/2017)

11.4.2017   
            
            
               BG
            
            
               Официален вестник на Европейския съюз
            
            
               L 98/18
            
         РЕШЕНИЕ (ОВППС) 2017/681 НА КОМИТЕТА ПО ПОЛИТИКА И СИГУРНОСТ
   от 29 март 2017 година
   за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) и за отмяна на Решение (ОВППС) 2016/1079 (EUNAVFOR MED/1/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение (ОВППС) 2015/778 на Съвета от 18 май 2015 г. за военна операция на Европейския съюз в южната част на Централното Средиземноморие (EUNAVFOR MED операция SOPHIA) (1), и по-специално член 6 от него,
   като има предвид, че:
   
               (1)
            
            
               Съгласно член 6, параграф 1 от Решение (ОВППС) 2015/778 Съветът оправомощава Комитета по политика и сигурност (КПС) да взема решения за назначаването на командващия силите на ЕС за EUNAVFOR MED операция SOPHIA (наричан по-долу „командващ силите на ЕС“).
            
         
               (2)
            
            
               На 23 юни 2016 г. КПС прие Решение (ОВППС) 2016/1079 (2) за назначаване на контраадмирал Giuseppe BERUTTI BERGOTTO за командващ силите на ЕС.
            
         
               (3)
            
            
               Командващият операцията на ЕС препоръча да бъде назначен контраадмирал (еднозвезден) Andrea ROMANI, който да замени контраадмирал Giuseppe BERUTTI BERGOTTO като нов командващ силите на ЕС, считано от 4 април 2017 г.
            
         
               (4)
            
            
               Военният комитет на ЕС подкрепя тази препоръка.
            
         
               (5)
            
            
               Поради това Решение (ОВППС) 2016/1079 следва да бъде отменено.
            
         
               (6)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   Контраадмирал (еднозвезден) Andrea ROMANI се назначава за командващ силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA), считано от 4 април 2017 г.
   Член 2
   Решение (ОВППС) 2016/1079 се отменя, считано от 4 април 2017 г.
   Член 3
   Настоящото решение влиза в сила на 4 април 2017 г.
   
      Съставено в Брюксел на 29 март 2017 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 122, 19.5.2015 г., стр. 31.
   
      (2)  Решение (ОВППС) 2016/1079 на Комитета по политика и сигурност от 23 юни 2016 г. за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) и за отмяна на Решение EUNAVFOR MED/1/2015 (EUNAVFOR MED/2/2016) (ОВ L 179, 5.7.2016 г., стр. 31).